Държавен вестник, бр. 26, 2011 г., стр. 23

БРОЙ  26	
Д Ъ Р Ж А В Е Н  В Е С Т Н И К 	
СТР.  23  
кумент, издаден или заверен от компетентен 
орган на държавата на крайния потребител 
и потвърждаващ осъществяването на дос­
тавката.
(8) При подаване на заявление за износ 
на продукти, свързани с отбраната, или на 
изделия с двойна употреба, получени в резул­
тат на трансфер, заявителите са длъжни да 
информират Междуведомствената комисия за 
наличието на ограничения за износ, с които е 
обвързан трансферът и които са наложени от 
държавата, издала разрешението за трансфер, 
както и за това, че те са спазили условията 
на тези ограничения, включително че са по­
лучили съгласие от държавата на доставчика.
(9) Доставчиците на продукти, свързани 
с отбраната, са длъжни писмено да инфор­
мират Междуведомствената комисия 10 дни 
преди използването от тях за първи път на 
публикувано от нея национално генерално 
разрешение за трансфер.
(10) Превозвачите по чл. 8, ал. 1 са длъжни 
при поискване от контролните органи по чл. 67, 
ал. 1 да предоставят копие от разрешението 
за трансфер или основанията за неиздаване 
на такова.
(11) Износителите на продукти, свързани 
с отбраната, и на изделия с двойна употреба 
са длъжни да представят разрешението за 
износ в митническото учреждение, в което 
се извършват митническите формалности по 
износа.
(12) Лице, на което е издадено разрешение, 
е длъжно да върне в Междуведомствената 
комисия оригинала на разрешението след 
изпълнението на сделката или след изтичане 
срока на валидността му, но не по-късно от 
14 дни след изтичане срока на разрешението. 
Лицето, на което е издадено разрешението, 
уведомява Междуведомствената комисия, в 
случай че разрешението няма да се използ­
ва. В такъв случай лицето връща издаденото 
разрешение в Междуведомствената комисия 
преди изтичане срока на валидност.
Г л а в а  с е д м а
КОНТРОЛ ПО СПАЗВАНЕТО НА РЕЖИМА 
ЗА ДЕЙНОСТИТЕ С ПРОДУКТИ, СВЪР­
ЗАНИ С ОТБРАНАТА, И С ИЗДЕЛИЯ С 
ДВОЙНА УПОТРЕБА
Чл. 67. (1) Контролът по изпълнението на 
този закон се извършва от Междуведомстве­
ния съвет, Междуведомствената комисия, 
министъра на икономиката, енергетиката и 
туризма, министъра на вътрешните работи, 
председателя на Държавна агенция „Наци­
онална сигурност“ и директора на Агенция 
„Митници“ или от оправомощени от тях 
длъжностни лица.
(2) Контролът включва проверки преди 
и след издаване на лиценз, сертификат за 
получател, разрешение или удостоверение. 
(3) При извършване на контрола органите 
по ал. 1 могат:
1. да изискват от лицата, осъществяващи 
дейности с продукти, свързани с отбраната, 
и/или с изделия с двойна употреба, информа­
цията и данните, необходими за провеждането 
на контрола;
2. при необходимост да изискват станови­
щето на други държавни органи;
3. да посещават зоните за граничен кон­
трол и местата за съхраняване на стоки под 
митнически надзор на територията на Репу­
блика България при условията и по реда на 
действащото законодателство;
4. да влизат в помещенията на лица, 
участващи в дейности с продукти, свързани с 
отбраната, и/или с изделия с двойна употре­
ба, при условията и по реда на действащото 
законодателство;
5. да отправят искания до компетентните 
органи на други държави за предоставяне на 
информацията, необходима за провеждането 
на контрол;
6. да предоставят свързана с упражнява­
нето на контрола информация в отговор на 
искания от други държави и международни 
организации в съответствие с поети от Репу­
блика България международни задължения;
7. да установят пряко сътрудничество и 
обмен на информация с компетентните на­
ционални органи на държави членки.
(4) Междуведомственият съвет извършва 
веднъж годишно проверка за съответствието 
на сертифицирания получател съгласно кри­
териите по чл. 13, ал. 5, за актуалността на 
информацията и данните, предоставени от 
сертифицирания получател съгласно чл. 15, 
т. 3 – 6, както и за спазването на условията 
в сертификата съгласно чл. 13, ал. 6.
(5) Контролните органи са длъжни да не 
разгласяват служебната, производствената и 
търговската тайна на проверяваните лица, 
освен когато това се налага по силата на 
международни задължения на Република 
България.
(6) При осъществяването на контрола 
могат да участват представители на чужда 
държава в съответствие с международните 
задължения, поети от Република България 
въз основа на международни договори или 
участие в международни организации.
Чл. 68. (1) Митническите органи могат да не 
разрешат режим износ или след разрешаването 
на режима при необходимост да предотвра­
тят напускането на митническата територия 
на Общността през границите на Република 
България на продукти, свързани с отбраната, 
и/или на изделия с двойна употреба по При­
ложение I на Регламент (ЕО) № 428/2009 за 
срок до 30 дни в случаите, когато:
1. информация, която има отношение към 
сделката, не е била взета предвид при изда­
ването на разрешението;